**Gina Lollobrigida** (oikea nimi **Luigina Lollobrigida**, 4. heinäkuuta 1927 Subiaco, Latium, Italia – 16. tammikuuta 2023 Rooma) oli italialainen näyttelijä. Hän sai myös mainetta valokuvaajana sen jälkeen, kun hänen näyttelijänuransa alkoi hiljalleen kuihtua 1960- ja 1970-lukujen taitteessa. Lollobrigida oli yksi 1950- ja 1960-lukujen maailman kuumimmista seksisymboleista.

Ura
---

Lollobrigidan isä oli huonekalupuuseppä, ja perhe asui vuoristokylässä. Nuoruudessaan hän teki hieman mallintöitä nimellä Diana Loris ja osallistui kauneuskilpailuihin, joissa hän saavutti menestystä.

Lollobrigidan ensimmäinen elokuva oli *Aquila nera* (1946), mutta monet hänen ensimmäisistä rooleistaan olivat varsin pieniä. Hänen ensimmäinen pääroolinsa oli vuonna 1949, ja vuoden 1952 ranskalainen seikkailuelokuva *Kultainen tulppaani* toi hänelle kansainvälistä huomiota. Seuraavana vuonna ilmestyi Lollobrigidan ensimmäinen englanninkielinen elokuva *Afrikan aarre* (*Beat the Devil*).

Lollobrigidaa alettiin 1950-luvulla kutsua seksisymboliksi, ja hänestä käytettiin myös lempinimeä *La Lollo*. Hänen tunnetuimpia elokuviaan on *Trapetsi* (*Trapeze*, 1956).

Lollobrigida alkoi 1970-luvulla keskittyä näyttelemisen sijaan valokuvajournalismiin sekä kosmetiikkayrityksen johtotehtäviin. Hän näytteli kuitenkin 1980- ja 1990-luvulla epäsäännöllisesti elokuvissa ja televisiossa. Hänellä oli muun muassa vuonna 1984 rooli televisiosarjassa *Viinitila Falcon Crest*.

Yksityiselämä
-------------

Lollobrigidalla on yksi lapsi, poika, joka syntyi avioliitosta jugoslavialaisen tohtorin Milko Skoficin kanssa. Avioliitto kesti 22 vuotta vuosina 1949–1971. Hän on pikaluistelija Francesca Lollobrigidan isotäti.

Valikoitu filmografia
---------------------

Lollobrigida Cannesin elokuvajuhlilla 1991
* *Aquila nera*, 1946
* *Afrikan aarre*, 1953
* *Leipää, rakkautta ja unelmia*, 1953
* *Trapetsi*, 1956
* *Olkinainen*, 1964

Lähteet
-------

1. ↑  Italian film legend Gina Lollobrigida dies at age 95
2. ↑  Huttunen, Otso: Näyttelijä Gina Lollobrigida on kuollut *Ilta-Sanomat*.  16.1.2023. Viitattu 16.1.2023.
3. 1 2  Viljami Kalmari: Gina Lollobrigida on maailmankuulu seksisymboli – nyt hänen sukulaisensa kilpailee olympialaisissa: "Katson häntä ihaillen" Is.fi 3.2.2022. Viitattu 7.7.2022.
4. 1 2 3  Gina Lollobrigida *Encyclopedia Britannica*.  30.6.2022. Viitattu 16.1.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gina Lollobrigida**.
* Gina Lollobrigida Elonetissä.
* Gina Lollobrigida Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Latvia
* Tšekki
* Australia
* Korea
* Alankomaat
* Puola

 |
|  |
| Taiteenala | 
* MusicBrainz
* Photographers' Identities
* RKD Artists

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* Europeana
* SNAC
* IdRef

 |

 |